Predkladacia správa


Návrh záverečného účtu kapitoly Ministerstva pôdohospodárstva a rozvoja vidieka Slovenskej republiky za rok 2015 sa predkladá na rokovanie vlády v zmysle  § 29 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.


Návrh záverečného účtu kapitoly Ministerstva pôdohospodárstva a rozvoja vidieka Slovenskej republiky za rok 2015 bol vypracovaný v súlade so Smernicou Ministerstva financií SR z 23. októbra 2014 č. MF/23510/2014-31 na vypracovanie záverečných účtov kapitol štátneho rozpočtu, štátnych fondov. Spracovanie bolo realizované v súčinnosti s rozpočtovými organizáciami a príspevkovými organizáciami v pôsobnosti rezortu. Obsahuje hodnotenie výsledkov rozpočtového hospodárenia kapitoly za rok 2015 v nadväznosti            na údaje účtovného výkazníctva ako aj  hodnotenie  činnosti podľa programovej štruktúry. Obsahom hodnotiacej správy je predovšetkým zhodnotenie skutočne dosiahnutých príjmov a výdavkov podľa platnej rozpočtovej klasifikácie, zdôvodnenie rozdielov medzi rozpočtovanými a skutočne dosiahnutými príjmami a výdavkami. V správe sú ďalej uvedené dôvody zmien schváleného rozpočtu, ich rozsah a celkový dopad na dosiahnuté výsledky hospodárenia kapitoly, rozbor plnenia príjmov, analýza úrovne čerpania výdavkov,               a to osobitne za bežné a  kapitálové výdavky.

Z predkladaného materiálu vyplýva, že rozpočtové hospodárenie s vynaloženými  finančnými prostriedkami kapitoly Ministerstva pôdohospodárstva a rozvoja vidieka SR  bolo v súlade so zámermi a cieľmi ministerstva v oblasti pôdohospodárskej politiky a regionálnej politiky.


Návrh záverečného účtu Ministerstva pôdohospodárstva a rozvoja vidieka Slovenskej republiky za rok 2015 bude prerokovaný vo Výbore Národnej rady Slovenskej republiky       pre pôdohospodárstvo a životné prostredie a bude súčasťou Návrhu štátneho záverečného účtu Slovenskej republiky za rok 2015. 
